cyanic-selkie/wikianc huggingface dataset:
Presidentvalget i USA 1796
I motsetning til de to foregående valgene, hvor resultatet mer eller mindre var gitt på forhånd, ble det en skikkelig valgkamp før dette valget. Føderalistene prøvde å knytte det demokratisk-republikanske partiet opp mot den voldelige revolusjonen i Frankrike, og demokrat-republikanerne beskyldte føderalistene for å foretrekke monarkiet og aristokratiet.
Valget ble jevnt, og vinneren hadde ikke mer enn drøye 4500 stemmer mer enn nestemann. Selv om Adams vant fikk Thomas Jefferson flere valgmannsstemmer enn Pickney, og ble dermed valgt til visepresident.
Astraia
Astraia ble i tillegg til rettferdighet, også assosiert med uskyld og renhet, og ble således delvis eller helt identifisert med Dike, rettferdighetens gudinne, og med Nemesis, gudinne for rettferdig indignasjon. Hun ble også forvekslet ved navnlikhet med Asteria, en titandatter av Krios og Foibe, som kastet seg i havet for å unngå Zevs tilnærmelser.
I kulturen og litteraturen
I henhold til den romerske poeten Ovid oppga Astraia jorden under den mytologiske jernalderen. Da hun flyktet fra ondskapen på jorden ble hun plassert i stjernebildet. Rettferdighetens vektskål som hun holder i hendene ble det nærliggende stjernebildet Libra (Vekten). Det er reflektert i hennes symbolsk assosiasjon med Justitia i latinsk kultur. I Tarot er det åttende kortet Rettferdighet symbolisert med en figur av Justitia som således er beslektet med figuren Astraia basert på historisk ikonografiske årsaker.
Verdenscupen i bueskyting 2022
Verdenscupen i bueskyting 2022 ble organisert av World Archery Federation og begynner i april i Antalya og ble avsluttet i oktober i Mexico.
Astraia
I kulturen og litteraturen
I løpet av den europeiske renessanse ble Astraia assosiert med den svevende ånd av fornyelse av kulturen som skjedde i slutten av senmiddelalderen, særlig i England hvor hun ble poetisk assosiert i litteraturen med dronning Elisabeth I av England. Dronningen, som aldri ble gift, var således jomfrudronningen, som ga navn til en (del)stat i den nye verden, Virginia, men ble ansett for å herske over en ny gullalder. Samtidig ble Astraia i Spania, Englands samtidige fiende, derimot identifisert med styret til kong Filip IV.
Den franske forfatteren Honoré d'Urfé skrev en meget populær den pastorale roman L’Astrée (Astreas historie), utgitt i årene 1607–1627. Den ble utgitt som føljetong i små hefter og hver avdrag fikk stor oppmerksomhet hos det aristokratiske publikumet i sin tid. Rousseau fortalte i Les Confessions (1765–1770) at det var en av de romaner han leste med sin far og at «den som hyppigst ble gjenkalt i mitt sinn.»
Et spektakulært skuespill av spanske grev av Villamediana og tretten drama av Pedro Calderón de la Barca innførte en figur ved navn Astraia til forgrunnen av det politiske og astrologiske område. I hans mest berømte drama, La vida es sueño (1635), har Calderón de la Barca en figur ved navn «Rosaura», et spansk anagram for daggry, for navnet Astraia ved hoffet. Det er mulig at det er en lovprisende politisk allusjon til daggryet for en ny gullalder under Filip IV av Spania.
Golomblinjal
Innen matematikken er en Golomblinjal ett sett merker på heltallsposisjoner langs en imaginær linjal, som er plassert slik at alle par av merker står med forskjellig avstand. Antallet markører på linjalen er dens orden, og den lengste distansen mellom to av markørene er dens lengde. Translasjon og refleksjon av en Golomblinjal anses som likegyldig, slik at den minste markøren starter som regel på 0, og den neste markøren settes som regel på den laveste av sine mulige verdier.
Astraia
I kulturen og litteraturen
I Russland ble Astraia først identifisert med Elisabeth I av England, men deretter med landets egen mektige kvinnelige hersker, Katarina den store.
Den engelske episke poeten Edmund Spenser utpenslet myten ytterligere i begynnelsen av del V av The Faerie Queene (1596), sitt store hyldningsdikt til jomfrudronningen Elisabeth, hvor han hevdet at Astraia har etterlatt seg «her groome | An yron man», kalt for Talus, en kjempe av bronse. William Shakespeare viser til Astraia i sin første tragedie Titus Andronicus (ca. 1594), og dessuten i Kong Henrik VI, del I.
John Drydens dikt Astraea Redux er titulert således for å sammenligne tilbakekomsten av Karl II som konge til England ved slutten av Interregnum til Astraias tilsvarende tilbakekomst. Gudinnen er også referert til i John Miltons episke dikt Det tapte paradis (1667) i del IV mellom linjene 990 og 1000 da Satan er oppdaget paradisets hage og ført fram for engelen Gabriel, og de to sto ved utbruddet av krig:
Den engelske forfatteren Aphra Behn, den første profesjonelle kvinnelige forfatter i England, benyttet «Astrea» som ett av sine dekknavn da hun arbeidet som spion for kong Karl II. Senere benyttet hun navnet «Astrea» for å identifisere fortelleren i mange av sin dikt og ble selv referert til som «The Incomparable Astrea» («den uforliknelige Astraia»).
Den engelske maleren James Thornhill benyttet symbolet Astraia på freskoene i hallen av Old Royal Naval College i Greenwich hvor han portretterte huset Hannover som Storbritannias nye monark ved å framstille det som tilbakekomst av gullalder.
Astræa er også tittelen på et dikt av Ralph Waldo Emerson fra 1847. I bok II av Robert Brownings lange, fortellende dikt The Ring and the Book, utgitt i fire bøker mellom 1868 og 1869, står følgende:
Bundesliga 1988–1989
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Golomblinjal
Golomblinjalen har fått sitt navn etter Solomon W. Golomb, men har blitt uavhengig oppdaget av Sidon og Babcock
Det er ikke påkrevet at en Golomblinjal skal kunne gi alle distansene opp til dens lengde, men om den gjør det, så kalles den perfekt. Det har blitt bevist at det ikke eksisterer perfekte Golomblinjaler for fem eller flere markører. En Golomblinjal er optimal om det ikke finnes kortere Golomblinjaler med samme orden (antall markører). Å lage Golomblinjaler er enkelt, men å finne den optimale Golomblinjalen for en gitt orden er beregningsmessig meget utfordrende. Distributed.net har gjennomført massivt distriuerte parallelle søk for optimale orden-24, orden-25 , orden-26 og orden-27 Golomblinjaler, og har bekreftet de anslåtte optimale kandidatene . Distributed.net har også planlagt å finne/bekrefte en optimal Golomblinjal for orden-28. Det var forventet at Golomblinjalene for orden-27 og orden-28 tok kortere tid å finne/bekrefte enn de foregående prosjektene, grunnet oppdagelsen av forbedrede algoritmer.
En praktisk tilnærming til bruk av Golomblinjaler er innen design og utforming av faseordnede radioantenner slik som radioteleskop.
Thomas Strandskogen
Thomas Tjøstolsen Strandskogen (født 7. mars 1898 i Drangedal i Telemark, død 21. november 1975 i Oslo) var en norsk arkitekt. Han er som oftest oppført som ''Th. Strandskogen'' i offentlige dokumenter, bøker m.v.
Golomblinjal
For tiden så er kompleksiteten i å finne en optimal Golomblinjal for en vilkårlig orden-n ukjent, men er oppfattet å være et NP-vanskelig problem
Thomas Strandskogen
Familie
Han var sønn av snekker Tjøstol Haraldsen Strandskogen (1856-1924) og Aslaug Evensdatter Lilletveit (1860-1948). Begge foreldrene var født i Gjerstad kommune i Aust-Agder. Thomas Tjøstolsen Strandskogen hadde ni søsken.
Golomblinjal
Kjente optimale Golomblinjaler
Den følgende tabellen inneholder alle kjente, verifiserte, optimale Golomblinjaler, hvor de som har markører i reversert orden er utelatt.
Thomas Strandskogen
Familie
Han giftet seg med sambygdingen Nicoline Marie Langmo (1899-1992). Ekteparet fikk fem barn.
Golomblinjal
Kjente optimale Golomblinjaler
Den optimale linjalen ble oppdaget før denne datoen. Denne datoen representerer tidspunktet da linjalen ble funnet å være optimal (fordi alle andre varianter beviselig ikke var mindre).
Isosaphanus
Isosaphanus er en slekt av biller som tilhører den artsrike underfamilien Cerambycinae i familien trebukker (Cerambycidae).
Thomas Strandskogen
Utdannelse
Etter middelskolen gikk Thomas Strandskogen på en fireårig teknisk aftenskole. Deretter studerte han bygningskunst ved Norges Tekniske Høyskole (NTH) i Trondheim. Mens han studerte ved NTH ble han for øvrig valgt til formann i Studentersamfundets styre. Han ble uteksaminert som arkitekt i 1921.
Karriere
I 1922 pågikk det anleggsarbeider i Drangedal da Sørlandsbanen skulle utvides. Som nyutdannet arkitekt arbeidet Thomas Strandskogen fire måneder ved Sørlandsbanen dette året.
Isosaphanus
Utseende
En nokså liten, slank, blank, rødbrun trebukk med gulbrune dekkvinger. Oversiden er fint hårete. Antennene er tynne og betydelig lengre enn kroppen, hvert ledd noe utvidet i spissen. Pronotum er nesten sylindrisk, omtrent så langt som bredt, dekkvingene jevnbrede. Beina har klubbeformede lår.
Thomas Strandskogen
Karriere
I 1922 ble han så ansatt som assistent i Akers bygningsvesen.
Paranomoderus
Paranomoderus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Thomas Strandskogen
Karriere
Strandskogen var formann i byggekomiteen da Filadelfia-menigheten i Oslo skulle bygge om Filadelfiakirken i siste halvdel av 1930-tallet. Arbeidet var ferdig i 1938.
Paranomoderus
Utseende
Molorchini er små (oftest mindre enn 10 millimeter), avlange, mørkt brunlige trebukker, vanligvis med forkortede dekkvinger og utpreget klubbeformede baklår.
Isosaphanus
Utbredelse
Arten er bare kjent fra Den demokratiske republikken Kongo.
Thomas Strandskogen
Karriere
Rundt 1940 var Strandskogen vedlikeholdssjef i Aker kommune. Fra 1948 til 1968 var han vedlikeholdssjef i Oslo kommune, etter kommunesammenslåingen i 1948.
Isosaphanus
Systematisk inndeling
Disse slektene blir ofte plassert i Xystrocerini.
Journalistikkens norske klassikere
Journalistikkens norske klassikere …ved noen av dem er en norsk sakprosabok utgitt 2014 med biografier av fremtredende norske journalister siden 1700-tallet. Boka var redigert av Martin Eide.
Paranomoderus
Levevis
Larvene utvikler seg i død ved, gjerne tynne greiner. De voksne billene er aktive om dagen og besøker gjerne blomster for å ete pollen.
Utbredelse
Slekten er utbredt i Sørøst-Asia, dessuten én art i Australia.
Flatfjellet
Flatfjellet (nordsamisk: Várdu) er et fjell som ligger i Narvik kommune i Nordland. Fjellet ligger 399 moh. Området rundt fjellet er et populært friluftslivsområde.
Sputnik Light COVID-19-vaksine
Sputnik Light (Спутник Лайт ) er en endoses Covid-19-vaksine utviklet av Gamalejainstituttet for epidemiologi og mikrobiologi.
Middagsfjellet (Alta)
Middagsfjellet (nordsamisk: Bárkorášša) er et fjell i Alta kommune. Fjellet ligger 510 meter over havet.
Sputnik Light COVID-19-vaksine
Det dreier seg i virkeligheten om første dose av Sputnik V COVID-19-vaksinen, som er basert på Ad26-vektor, og den kan oppbevares ved normal kjøleskapstemperatur på 2-8 grader C. Instituttet fremholdt at denne versjonen, med effektivitet på 79,4%, ville være svært egnet for områder med akutte smitteutbrudd, slik at flere personer kunne vaksineres raskt.
Sprint-VM på skøyter 1982
Sprint-VM på skøyter 1982, det 11. offisielle sprintverdensmesterskapet i ISUs regi, ble arrangert på IJsstadion De Meent i Alkmaar, Nederland den 6. og 7. februar 1982.
Verdensmestere ble Natalja Petrusjova, Sovjetunionen for damer, Sergej Khlebnikov, også Sovjetunionen for herrer.
Gamlehagen (Oslo)
Gamlehagen (1–23; ingen partalladresser) er en vei på Lambertseter i bydel Nordstrand i Oslo. Den går som blindvei sørover fra Lambertseterveien, parallelt med Lambertseterbanen.
Veien fikk i 1958 og har blokkbebyggelse i Gamlehagen borettslag (fullført 1955–56). Fra 2001–2003 har veien også hatt boligsameiet Nyhagen, med Seniorbo som utbygger.
Bundesliga 1987–1988
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Ice music
Ice Music (også kjent som Icemusic og Ismusikk) ble til i 1999 da Terje Isungset fikk forespørsel av Vinterspillene på Lillehammer om å lage et bestillingsverk, Under is, som skulle framføres i en frossen foss ved Mesnaelva i februar 2000. Verket ble komponert for trompet, vokal, perkusjon og is, samt 15 dansere og en performancekunstner. Konserten ble tatt opp og sendt på NRK samme år. Senere samme året ble Terje Isungset spurt om å lage musikk til Ishotellet i Jukkasjärvi i Sverige i samarbeid med Bengt Carling. Oppdraget skulle munne ut i Sveriges bidrag til Milleniumsferingen nyttårsaften ved den verdensomspennende TV-sending.
Den første cd-innspillingen av Ice Music ble til på Ice Hotel Sweden i 2001, og under tittelen Iceman Is Musikerne var blant annet Terje Isungset på ispercussion, ishorn, isofon; Arve Henriksen på istrompet og sang; Iro Haarla på isharpe, og Palle Mikkelborg på trompet. Isungset fortsatte sitt arbeid med ismusikk, og opprettet plateselskapet All Ice Records i 2005, et uavhengig plateselskap som kun utgir musikk spilt på musikkinstrumenter framstilt av is, eller «istrumenter» som Isungset kaller det. Plateselskapet har nå (2017) gitt ut syv ulike plater med ismusikk (se diskografi).
I 2005 fikk Isungset også ideen om å lage Ismusikkfestival på Geilo, og den første ble arrangert her ved første fullmåne i 2006, og har blitt arrangert ved første fullmåne hvert år siden den gang. I 2007 ble den første turneen med Ice Music gjennomført i Japan, Norge og Svalbard; 33 konserter totalt i regi av Rikskonsertene.
Isungset har også gjort det mulig å spille iskonserter innendørs. Første innendørs iskonsert var i Oslo den 26. september 2007 under Det internasjonale polaråret. Ismusikken har ekspandert, og flere hundre konsert har blitt spilt i blant annet Australia, India, Russland, Canada, USA, Japan, Kina, Italia, Østerrike, Tyskland, Belgia, Nederland, Sverige, Finland, Norge, Grønland, Portugal, Frankrike, England og Spitsbergen.
Alle av Isungsets iskonserter er dokumentert på eget nettsted, Icemusic.no.
Hylle
En hylle er en vannrett flate som er hevet, for eksempel over bakken, et gulv, eller som en form i terrenget.
Et møbel med flere hyller over hverandre som etasjer kalles en reol, eventuelt hylleseksjon eller bare «hylle». Reoler brukes vanligvis for lagring av gjenstander. En hylle kan med andre ord formelt betegne én enkelt hylleflate, eller uformelt et møbel med flere hyller i sin helhet. Eksempelvis er bokhylle en vanlig type hylle, hattehylle er en annen.
Mål
Åpne kleshyller som har plass til ett plagg i dybden er gjerne cirka 30-35 cm dype, mens mange hyller i garderobeskap ofte er rett under 55-60 cm dype og har da plass til flere plagg stablet bak hverandre. I grunne hyller kan man støte på problemer dersom man ønsker å henge klær på kleshengere sidelengs, og må da istedet henge kleshengeren på tvers. En uttrekkbar garderobestang kan i så fall hjelpe med å få oversikt over klærne.
Høydeintervallene mellom de ulike hyllenivåene kan justeres på mange hyller, for eksempel kan man gjøre dette på 32 mm systemet ved å flytte hyllebærerne opp- eller nedover i intervaller på 32 mm.
Andre betydninger
Ordet «hylle» kan også vise til en flat avsats eller en flå i et fjell.
Liste over ordførere i Voss
Liste over ordførere i Voss kommune. Voss ble opprettet med formannskapslovene av 1837. Vossestrand og Evanger ble utskilt fra Voss som egne kommuner i 1868 og 1885, men slått sammen med Voss igjen i 1964.
Atalosyne
Atalosyne er en slekt av utdødde, primitive biller.
Utseende
En liten (7 millimeter lang, 3,4 millimeter bred) og noe bred bille.
Historie
Slekten er kjent fra fossiler fra kritt, 125-112 millioner år før nåtid. Denne slekten er funnet nær Beijing, Kina.
Festung Stavanger
Festung Stavanger var en betegnelse på den tyske befestning av Stavanger under andre verdenskrig, som igjen var innenfor Festung Norwegen. Festung Stavanger var et område der det ble etablert et områdeforsvar under en områdesjef
Bjarne Grindem
Bjarne Grindem (født 20. september 1927, død 23. januar 2021 i Oslo ) var en norsk ambassadør og generalkonsul.
Festung Stavanger
Pansersperringen
For å beskytte Festung Stavanger mot angrep fra sør ble det bygd en pansersperring ved den sørlige grensen av festningsverket. Det skulle stanse fiendene på landjorden. Pansersperringen, som tyskerne startet å bygge i 1942, er et eksempel på den store innsatsen tyskerne la ned i å sikre seg kontroll over Stavangerhalvøya og det nye festningsverket som ble bygget her.
Bjarne Grindem
Grindem vokste opp på Gardermoen i Akershus. Han hadde Ingeniørvåpenets befalsskole og tjenestegjorde blant annet i Tysklandsbrigaden. Han var ansatt i utenrikstjenesten fra 1952 til han gikk av med pensjon i 1995.
Grindem var Norges første bosatte ambassadør i Saudi-Arabia (Jidda) fra 1976 og var deretter inspektør for utenrikstjenesten fra 1980, generalkonsul i New York fra 1983 og i Minneapolis fra 1989 til 1995.
Robin Hood (2018)
Handlingsreferat
Lord Robin av Loxley, en velstående britisk aristokrat og en engelsk langbue-mester, er bosatt i Nottingham-området og nyter et godt liv sammen med sin kjæreste Marian. Men Robin Hood får ordre fra den korrupte sheriffen av Nottingham for å slåss under Det tredje korstog mot Sarasenere. Etter fire år borte fra hjemlandet, blir Robin Hood alvorlig desillusjonert av korstogene når han ikke klarer å forhindre at sjefen hans, Guy of Gisbourne, planlegger å henrette en rekke ubevæpnede fanger - inkludert en ung tenåringsgutt, til tross for bønner fra guttens far.
Når Robin han endelig kommer tilbake til Nottingham, får Robin Hood vite fra sin tidligere venn «Friar Tuck» at sheriffen i Nottingham fikk Robin Hood offisielt erklært død to år tidligere for å beslaglegge Robins land og rikdom. Dette bruker sheriffen til å fortsette å finansiere krigsinnsatsen etter ordre fra den korrupte kardinalen. Sheriffen tvangssendte også en rekke innbyggere fra Nottingham i eksil, fra området og inn i kull-gruvene på den andre siden av en stor elv.
Robin Hood oppdager også mer om hvordan vanlige innbyggere fra Nottingham planlegger å for alvor reise seg mot disse korrupte myndighetene, som undertrykker og utnytter folket. Robin får også vite at Marian nå er involvert med motstandsbevegelsens aspirerende unge leder, Will Tillman. Men Robin blir forhindret fra å komme i kontakt med Marian igjen. Robin, og hans medsammensvorne, ønsker å avslutte hele konflikten ved å stjele tilbake alle pengene som ble tatt fra befolkningen for å finansiere kirkens konflikter. Marian oppsøker Robin når hun oppdager at han virkelig er i live. Men Robin blir rådet til å aldri fortelle henne om de egentlige planene deres, for hennes egen beskyttelse.
Gjennom et utmattende treningsregime ved sin nå nedslitte herregård, utvider og forbedrer Robin Hood sine ferdigheter innen blant annet bueskyting og nærkamp. Han begynner å stjele alle rikdommene som sheriffen har presset ut fra byens innbyggere, og får kallenavnet «The Hood» samtidig som han forsøker å skjule disse aktivitetene. Under en fest, til kardinalens ære, hvor Robin, Marian og vennen Will, oppdager Marian og Robin at hele konflikten er et triks fra kirken, som også finansierer de sarakanske militante. Kirken planlegger å beseire den engelske kongen, og kreve total makt over hele England etter hans død.
Marian oppdager at «The Hood» egentlig er Robin, ved å gjenkjenne stemmen hans. Little John blir tatt til fange av Guy of Gisbourne og utsatt for tortur av sheriffen, men nekter å avsløre Robin Hoods egentlige identitet. Will leder et opprør for å distrahere sheriffens håndlangere, samtidig som Robin Hood avskjærer en vogn som skal frakte sheriffens enorme formue ut av Nottingham. Disse pengene skal etter planen leveres til det sarakanske militæret. Robin Hood leder deretter byens innbyggere, i en konflikt mot sheriffen og hans korrupte styrker. Under konfrontasjonen deler Robin et kyss med Marian, som Will blir vitne til. Will blir deretter alvorlig skadd på grunn av en eksplosjon. Desillusjonert av Marians svik, forlater han henne og hele revolusjonen.
Men når tidevannet i slaget for alvorlig begynner å snu i sheriffens favør, overgir Robin Hood seg for å unngå ytterligere blodsutgytelse av befolkningen. Han blir deretter ført til sheriffens slott for å bli henrettet. Men en av vaktene i området viser seg å egentlig være Little John. Robin Hood og Little John klarer å flykte, og blir gjenforent med Marian og områdets innbyggere som hjelper de fredløse med å søke tilflukt som fredløse i Sherwood Forest, og dele ut deres gjenvunnede penger og andre verdisaker tilbake til befolkningen.
Hortobágy
Hortobágy er en bygd som ligger i Hajdú-Bihar fylke, 36 km fra Debrecen.
På de store slettene (pusztaen ved Hortobágy har man siden gamle dager drevet kvegdrift på den tradisjonelle måten at flokken ales opp i friluft. I området ble det ungarske gråstorfeet, hester og ursauen racka passet på av gjetere.
Geografi
Hortobágy ligger ved en elv med samme navn. Grunnet bygdens store gegrafisk utstrekning grenser den til en rekke kommuner: Egyek (nordvest), Tiszacsege (nord), Tiszafüred (vest), Balmazújváros (øst), Nagyhegyes (sydøst), Nagyiván (sydvest) og kommunene Nádudvar og Hajdúszoboszló (sør).
Historie
Sommeren 1699 Hortobágyi Csárdá (kro) bygget. Kroen var også stedet hvor man krevde inn toll av handelsreisende for byen Debrecen. I 1785 ble en ny bygning ble reist, i dag gjetermuseet (Pasztormuzeum). Den kjente broen med syv pilarer ble bygget i tidsrommet 1827 og 1833 etter tegninger av Ferenc Povolni, og var den gang Sentral-Europas lengste steinbro med sine 167,3 m. 5. august 1891 ble jernbanelinjen åpnet, noe som medførte en økt interesse for området, spesielt for den årlige sammenkomsten for gjetere og markedet på broen.
Hortobágy ble administrert fra Debrecen til 1952, da administrasjonen av bygden ble flyttet til Balmazújváros. Bygden ble egen kommune i 1966.
Transport
Hortobágy ligger ved riksvei 33 og har en egen jernbanestasjon på linjen MÁV 108 Debrecen–Füzesabony.
Idobrium
Idobrium er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, brunlige trebukker. Slekten utmnerker seg særlig ved at hodet er ganske stort med noe utstående fasettøyne (ganske uvanlig mellom trebukker). Antennene er tynne og litt lengre enn kroppen. Pronotum er mye lengre enn bredt, med en kraftig tann midt på hver sidekant, dekkvingene er parallellsidige. Beina er lyse, nokså lange med svakt klubbeformede lår.
Utbredelse
Slekten lever på Komorene og Seychellene.
Julian av Sverige
Julian Herbert Folke (født 26. mars 2021) er en svensk prins og hertug av Halland. Han er sønn av prins Carl Philip og prinsesse Sofia. Han er nummer sju i den svenske tronefølgen. Han er også det åttende barnebarnet til kong Carl XVI Gustav og dronning Silvia.
Theodore Ts’o
Theodore Yue Tak Ts'o (kinesisk: 曹子德, født 23. januar 1968 i Palo Alto, Santa Clara County, California, USA) er en amerikansk programvareutvikler. Ts'o er hovedsakelig kjent for sine bidrag til Linuxkjernen, spesielt når det gjelder filsystemer. Han er den primære opphavsmann og vedlikeholder av e2fsprogs, et verktøy for filsystemene ext2, ext3 og ext4. Han er også vedlikeholder av ext4.
Twinkie
Twinkies ble funnet opp i Schiller Park i Illinois 6. april 1930 av James Alexander Dewar, en baker for Continental Baking Company. Han la merke til at flere maskiner som ble brukt til å lage kremfylte jordbærkaker sto ubrukt når jordbær ikke var i sesong. Dewar fremstilte en småkake fylt med banankrem, som han kalte Twinkie.
Curaçaose Atletiek Bond
C.A.B.
Fullt navn Curaçaose Atletiek Bond
Stiftet 16. september 1966
President Willem Cordilia
Hovedsete Willemstad
Curaçaose Atletiek Bond (C.A.B.), Curaçaos friidrettsforbund, er det nasjonale organet som organiserer friidrett på Curaçao. Organisasjonen ble opprinnelig etablert i 1966, og forbundets president er per 2017 Willem Cordilia.
Curaçaos friidrettsforbund er ikke fullt medlem i CACAC, den sentralamerikanske og karibiske friidrettskonføderasjonen, men deltar i CARIFTA Games. Curaçao var også arrangør av CARIFTA Games 2017.
Klubber
Curaçaos friidrettsforbund samler tolv tilsluttede friidrettsklubber: Curacao Master Athletics, Batavus, Cheetah, Deportivo San Kristof, the Eagles, Go Fast, New Revolution, Olympic, Rising Stars, Sloke, Sparta og Trupial.
Anna Easteden
Biografi
Anna Katariina Shemeikka ble født i Tohmajärvi i Finland, datter fra en bondefamilie. Hun har en yngre bror, Antti. Hun vokste opp i Finland fram til tenårene. Hun utmerket seg på skolen og tok eksamen som yngst i klassen.
Modellkarriere
Anna ble uteksaminert fra en finsk modellskole som 12-åring, og kort tid etter fikk hun sin første modelljobb i Finland. Hun var da for første gang med på forsiden av et blad etter å ha vunnet en nasjonal konkurranse i det populære ungdomsbladet SinäMinä (som Anna Shemeikka).
Easteden jobbet også som modell i Hongkong, Taiwan, Korea, Singapore, Malaysia, Indonesia, New Zealand, Slovakia, Guam og til slutt USA. I USA har Anna Easteden hatt modelloppdrag for blant annet: Avon, Salvatore Ferragamo, Calvin Klein, XOXO, Hermes, Diesel, T-Mobile, Toyo Tires, Michael Antonio, Jockey, Ashworth, Kohl’s, Nissan, Victoria’s Bridal, Gottschalks, Anna’s Linens, Pajamagrams, Rio Hotel, Marie Claire, Chevy, Sue Wong og Coffee Bean and Tea Leaf.
Skuespillerkarriere
Easteden begynte sin skuespillerkarriere i TV-reklamer i Japan, Taiwan og USA. I sin første teaterrolle spilte Easteden Tornerose i skuespillet Tornerose, som hadde premiere i Chicago på Downer’s Grove Tivoli teater.
Easteden er kjent for sin rolle som superskurken Bee Sting i Who Wants to Be a Superhero?. Hennes øvrige TV-roller inkluderer: Bones, Passions og I gode og onde dager.
Inherent Vice
Inherent Vice er en amerikansk kriminal-, komedie- og dramafilm fra 2014, regissert og tilrettelagt for filmatisert av Paul Thomas Anderson, basert på romanen med samme navn av Thomas Pynchon. Filmen har Joaquin Phoenix, Josh Brolin, Owen Wilson, Katherine Waterston, Reese Witherspoon, Benicio del Toro, Jena Malone, Maya Rudolph og Martin Short i de øvrige rollene. Det er den første spillefilmen som noensinne er basert på et av Pynchons verk.
Filmen hadde verdenspremière på filmfestivalen i New York 2014 og ble utgitt på kino i USA den 12. desember 2014. Norgespremièren er satt opp til 6. mars 2015.
Jørgen Strand Larsen
Jørgen Strand Larsen (født 6. februar 2000) er en norsk fotballspiller som spiller for den spanske klubben Celta Vigo.
Inherent Vice
Handling
Den rusglade detektiven Larry «Doc» Sportello (Joaquin Phoenix) forsøker å finne ut hva som skjedde etter at hans eks-kjæreste forsvinner på mystisk vis. Handlingen foregår i 1970 i Los Angeles.
Jørgen Strand Larsen
Sarpsborg 08
Larsen gikk til Sarpsborg 08 i 2015, og debuterte på G16-laget der i april 2015, i Telenor CupØst-Norge, der han scoret ett mål. Fra 2016 spilte han også på Sarpsborg 08 2 i 3.-divisjon, der de kom på andreplass i 2016. Han debuterte for elitelaget til Sarpsborg 08 i april 2017, i cupen 2017, der han scoret tre mål. Den 21. mai 2017 debuterte han også i Eliteserien, da Sarpsborg vant 2-0 hjemme mot Vålerenga.
Han endte med totalt 54 cup- og seriekamper for Sarpsborg, og scoret til sammen 10 mål - 6 i serien og 4 i cupen. Sarpsborg fikk bronse i Eliteserien 2017.
Milan Primavera (lån)
Den 28. august 2017 skrev han under en låneavtale med AC Milan til 30. juni 2018. Han var der først og fremst tiltenkt en rolle i Milans ungdomsakademi og Primavera-lag (U19).
Groningen
Den 9. september 2020 signerte han for FC Groningen i Eredivisie i Nederland.
Landslaget
Han ble tatt ut i Norges G17-landslagets EM-tropp til U-17 EM i Kroatia 2017.
Han ble tatt ut i Norges tropp til U19-EM 2019 i Armenia.
Den 6. september 2019 fikk han sin første U21-landskamp for Norge mot Kypros.
Den 16. november 2020 ble han tatt ut i sin første landslagstropp for mot. Han ble tatt ut i landslagstroppen etter den opprinnelige troppen ble satt i karantene.
Den 18. november 2020 fikk han sin første landskamp for mot.
Han ble tatt ut i tropp til U21-EM 2023 i Georgia og Romania, men meldete forfall den 14. juni 2023.
HTre
HTre er en datastruktur for trær som brukes til indeksering av kataloger, på en lignende måte som B-trær. Det har en konstant dybde på enten et eller to nivåer, har en høy fan-out faktor, benytter hashtabeller til filnavnet, og er selvbalanserende. HTre-algoritmen skiller seg fra vanlige B-tre metoder ved sin behandling av kollisjoner som kallers kan gi overflyt langs flere løvnoder og indeksblokker. Htre-indekser ble tidligere benyttet i filsystemet ext3, og benyttes idag av ext4. Førstnevnte ble innlemmet i versjon 2.4.15 av Linuxkjernen, mens det sistnevnte ble innlemmet i versjon 2.6.28. Htre-indeksering øker skalerbarheten fra en praktisk grense på noen få tusen filer i ext2 til titalls millioner av filer per filkatalog.
Det nybabylonske rike
Det nybabylonske rike eller det kaldeiske rike var en periode i mesopotamisk historie som begynte i 625 f.Kr. og endte i 539 f.Kr. I løpet av de foregående tre århundrene hadde Babylonia blitt underlagt deres nordlige nabo Assyria (som også snakket akkadisk). Gjennom denne tiden hadde Babylonia hadde en prominent, framstående status. Assyrerne hadde greid å beholde babylonsk lojalitet gjennom den nyassyriske perioden, enten det var ved å gi økte privilegier, eller ved militært trykk, men det endret seg til sist i 627 f.Kr. med dødsfallet til den siste sterke assyriske herskeren, Asurbanipal. Babylonia gjorde opprør under Nabopolassar, «kaldeeren», det påfølgende året. I allianse med mederne ble byen Ninive angrepet og herjet i år 612 f.Kr., og hovedsetet for riket ble igjen overført til Babylonia. Denne perioden fikk en stor blomstring i arkitektoniske prosjekter, i kunstartene og i vitenskapen.
De nybabylonske herskerne var meget bevisst den framstående alderen og tyngden i deres arv, og de videreførte en meget tradisjonalistisk tradisjon og gjenoppvekket mye av den akkadisk-sumerisk kultur fra oldtiden. Selv om arameisk hadde blitt hverdagsspråket, ble akkadisk gjenopprettet som det foretrukne språket for statsadministrasjonen og kulturen. Arkaiske uttrykk fra 1500 år tidligere ble introdusert på nytt i akkadiske inskripsjoner, sammen med ord fra det nå ikke lenger praktiserte sumeriske språket. Kileskriften under nybabylonerne ble også modifisert for å se ut som Akkads skriftspråk fra 2000-tallet f.Kr.
Oldtidskunstverk fra Babylonias gamle storhetstid ble behandlet med nær religiøs hengivenhet og ble omhyggelig bevart og preservert. Eksempelvis ble en statue av Sargon av Akkad gjenfunnet under bygningsarbeid, og da ble det bygget et tempel for det og det ble gjort ofringer ved det. Det er fortalt om hvordan Nebukadnesar II i sine anstrengelser for å restaurere tempelet ved Sippar, måtte gjøre gjentagende utgravninger inntil han fikk avdekket levningene av Naram-Sin av Akkad, noe som gjorde det mulig å få bygget tempelet på riktig vis. Nybabylonerne gjenoppfrisket også den gamle akkadiske praksisen med å utpeke en kongelig datter til å tjene som prestinne for måneguden Sin.
Ettertiden er langt bedre informert om den mesopotamiske kulturen og det økonomiske livet under nybabolonerne enn hva tilfellet er for strukturen og mekanismene til den keiserlige administrasjonen. Det er klart at for Mesopotamia var den nybabolonske perioden en renessanse. Store områder ble åpnet for kultivering. Fred og keiserlig makt gjorde ressursene tilgjengelig for å utvide irrigasjonssystemene og for å bygge omfattende kanalsystemer. Landsbygda i Babylonia var dominerte av store eiendommer som ble gitt til myndighetspersoner som en form for betaling. Disse eiendommene ble vanligvis administrert via lokale foretaksledere som tok en andel av overskuddet. Folk og arbeidere på landsbyga var knyttet til disse eiendommene og skaffet både arbeidskraft og avgiftsinntekter til deres jordeiere.
Livet i byene blomstret også i det nybabolonske riket. Byene hadde et lokalt selvstyre og mottok egne privilegier fra kongene. Byene var sentrert ved deres templer og hadde egne domstoler, og sakene ble ofte avgjort i rådsforsamlinger. Templene dominerte den urbane samfunnsstrukturen, akkurat som de gjorde i juridiske systemet, og en persons sosiale status og politiske rettigheter ble avgjort om de sto i et forhold til det religiøse hierarki. Frie arbeidere som håndverkere nøt høy status, og en form for laugsystem kom i gang som ga dem kollektiv forhandlingsmakt. Det er tallrike bevis på eksistensen av slaveri (eller Ardu qallu). Selv om de ikke er nevnt i lovverket, men salg av slaver finnes nevnt i kileskriftdokumenter i private arkiver. Slaver kunne bli gitt bort som en del av en medgift eller bortlånt for å gjøre opp gjelde. Ofte var slavene født i slaveriet, men det kom også til nye via krigsfanger. Enkelte kriminelle kunne bli solgt som slaver, men det synes å ha vært sjeldent. Hvem som var slaver ble dokumentert på leirtavler i et eget arkiv.
Det nybabylonske dynasti
Dynasti XI av Babylon (nybabylonere)
Nabopolassar 626– 605 f.Kr.
Etter at Asurbanipal var død i 627 f.Kr. begynte det assyriske rike å gå i oppløsning, slitt i stykker av indre strid. En assyrisk general, Sin-shum-lishir, gjorde opprør og grep makten i Babylon, men ble straks kastet ut av den assyriske hæren lojal til kong Asuretelillani. Babylon ble deretter tatt av en annen sønn av kongen, Sinsharishkun, som utropte seg selv som konge. Hans styre varte heller ikke lenge, og Babylon gjorde opprør ved hjelp av kaldeerisk stamme, Bit Kaldu, ledet av Nabopolassar, som selv grep tronen og det nybabylonske dynasti var etablert.
Nabopolassar var i stand til å tilbringe de neste tre årene uforstyrret, samle makten i selve Babylon, grunnet den brutale borgerkrigen mellom den assyriske kong Asuretelillani og hans bror Sinsharishkun i sørlige Mesopotamia.
I 623 f.Kr. drepte Sinsharishkun sin bror kongen i slaget ved Nippur, grep tronen i Assyria, og satte deretter ut for å gjenerobre Babylon fra Nabopolassar. Sistnevnte sto imot gjentatte angrep fra assyrerne i løpet av de neste syv årene, og ved 616 f.Kr. var fortsatt i kontroll over sørlige Mesopotamia. Assyria, fortsatt slitt mellom indre stridigheter, hadde på denne tiden tapt kontrollen over sine kolonier som hadde tatt fordelen av ulike opprør til å frigjøre seg.
Nabopolassar marsjerte med sin hær inn i det midtre av Assyria i 616 f.Kr. og forsøkte å beleire byene Assur og Arrapha, men ble beseiret ved denne anledningen. Han inngikk allianser med andre tidligere underlagte riker av Assyria, medere, persere, elamitter og skytere.
I 615 og 614 f.Kr. ble både Assur og Arrapha angrepet og begge falt. I løpet av 613 f.Kr. synes det som om assyrerne slo tilbake og motsatte seg babylonske og mediske angrep. Imidlertid inngikk Nabopolassar og den mediske kong Kyaxares en allianse hvor de forente sine styrker i 612 f.Kr., og hadde også deltagelser fra skytere og kimmeriere. Samlet gikk de til angrep på byen Nineve, og etter en bitter tre måneders lang beleiring falt den viktige byen. Babylon tok kontroll over Assyria og dens nordlige og vestlige kolonier.
En assyrisk general, Ashur-uballit II, ble konge av Assyria, og satte opp en ny hovedstad i Harran lengre nord. Nabopolassar og hans allierte beleiret Ashur-uballit II ved Harran i 608 f.Kr. og erobret den. Ashur-uballit II forsvant ut av historien etter dette, formodentlig ble han drept.
Egypterne under farao Necho II invaderte Midtøsten i 609 f.Kr. i et forsinket forsøk på å hjelpe sine tidligere assyriske herskere. Nabopolassar (med hjelp av sin sønn og framtidige etterfølger Nebukadnesar II) tilbrakte de neste årene av sitt styre til fordrive egypterne fra Syria, Anatolia, nordlige Arabia og Israel og Judea. Egypterne hadde antagelige støtte fra greske leiesoldater og muligens levninger av den tidligere assyriske hæren. Nebukadnesar viste seg som en dyktig og energisk hærfører, og egypterne og deres allierte ble endelig beseiret i slaget ved Karkemisj ved Eufrat i 605 f.Kr.
Nebukadnesar II 604– 562 f.Kr.
Nebukadnesar II ble konge etter sin fars død og var en beskytter og patron av byene og en framstående byggherre. Han gjenoppbygde alle de fremste byene i Babylonia i en overdådig skala. Hans byggeaktivitet i Babylon var hva som forvandlet byen til den vakre byen i legendenes verden, og hva som har gitt byen dens ry i ettertiden. Hans Babylon dekket opp under 8 000 000 m2, oppgitt av vollgraver og doble rader med forsvarsmurer. Eufrat fløt gjennom byens sentrum, overtrukket av en vakker bro i stein. I sentrum av byen strakte en stor ziggurat kalt Etemenanki, «Huset til grensen mellom himmelen og jorden», og ved siden av lå Marduks tempel. En del bibelforskere mener at det var denne enorme zigguraten som var inspirasjonen til den bibelske fortellingen om Babels tårn.
Også Nebukadnesar II var en dyktig militær leder som utførte flere suksessrike kriger i Syria og Fønikia, tvang fram tributt og underkastelse fra Damaskus, Tyr og Sidon. Han hadde flere krigstokt i Anatolia, i «landet til hatti», og som assyrerne, hadde babylonerne årlige krigstokt for å kontrollere sine kolonier.
I 601 f.Kr. var han involvert i et betydelig, men ikke avgjørende slag mot egypterne. I 599 f.Kr. invaderte han Arabia og beseiret araberne ved Qedar. I 597 f.Kr. invaderte han Judea og erobret Jerusalem, og avsatte landets kong Jojakin. Egyptiske og babylonske hærer kjempet mot hverandre for kontrollen over Midtøsten gjennom det meste av hans styre og dette oppmuntret kong Sidkia av Juda til å gjøre opprør. Etter en beleiring på 18 måneder av Jerusalem ble byen erobret i 587 f.Kr., tusenvis av jøder ble deportert til Babylon og Salomos tempel ble rasert til grunnen.
Nebukadnesar II kjempet mot de egyptiske faraoene Psammetikus II og Apries gjennom hele sitt styre, og i løpet av sistnevntes styre i 568 f.Kr. er det spekulert om Nebukadnesar faktisk satte foten i selve Egypt.
Ved 572 hadde Nebukadnesar II full kontroll over Babylonia, Assyria, Fønikia, Israel og Judea, Filistinia, den nordlige delen av Arabia og deler av Anatolia.
Amel-Marduk 562– 560 f.Kr.
Amel-Marduk var sønn og etterfølger av Nabopolassar II. Han styrte i kun to år (562 – 560 f.Kr.). I henhold til den bibelske Kongebøkene, ga han tilgivelse og lot løslate Jojakin av Juda, som hadde vært holdt som fange i Babylon for 37 år. Etter sigende var dette ettersom Amel-Marduk forsøkte å mildne sin fars politikk. Om det var på grunn av sin mildhet, er ikke godt å si, men Amel-Marduk ble myrdet av sin svoger, Neriglissar, som grep makten og etterfulgte ham.
Neriglissar 560 – 556 f.Kr.
Neriglissar synes å ha vært en mer stabil hersker som utførte en rekke byggearbeider, restaurerte templer og befestninger.
Han drev en rekke suksessfulle kriger mot Kilikia i sørlige Anatolia som hadde truet babylonske interesser. Neriglissar kom likevel til å styre i kun fire år og ble etterfulgt av den unge Labashi-Marduk. Det er uklart om Neriglissar selv tilhørte den kaldeeriske stamme, eller om han var en innfødt av byen Babylon som var kun giftet inn i kongefamilien.
Labashi-Marduk 556 f.Kr.
Labashi-Marduk var konge av Babylon i mindre enn et år, 556 f.Kr., og var sønn av Neriglissar. Labashi-Marduk etterfulgte sin far mens han fortsatt var en gutt, etter dennes fire år lange styre. Gutten ble myrdet i en konspirasjon kun ni måneder etter sin tiltredelse, og Nabonidus ble deretter valgt som den nye konge.
Nabonidus 556 – 539 f.Kr.
Nabonidus' bakgrunn er ikke klar. Han forteller selv i sine inskripsjoner at han er av uviktig opprinnelse. Tilsvarende er det sagt at hans mor levde til hun ble meget gammel og kan ha vært tilknyttet tempelet til den akkadiske måneguden Sîn i Harran. I hennes inskripsjoner neves heller ikke hennes opprinnelse.
I lange perioder overlot Nabonidus styret til sin sønn, prins Belsassar. Nabonidus var en dyktig soldat, men i en svak politiker. Det gjorde ham til en upopulær monark overfor sine undersåtter, særlig blant presteskapet og den militære klasse. Presteskapet for Marduk hatet Nabonidus på grunn av hans undertrykkelse av Marduks kult og hans opphevelse av kulten til måneguden Sîn. Eksempelvis portretterte Kyros den store i sin propaganda seg selv som en frelser, valgt av Marduk for å gjeninnføre og orden og rettferdighet i Babylonia.
I øst hadde perserne vokst i styrke, og Kyros var meget populær i Babylon, i kontrast til Nabonidus. En antydning av Nabonidus' religiøst baserte negative bilde har blitt bevart i jødisk litteratur, men jødene var meget pro-persiske og Kyros lot de landsforviste jødene få slippe fri fra det babylonske fangenskap og tilbake til Israel og Jerusalem.
Akamenidene
Persia hadde innledningsvis vært underlagt Media, men i 549 f.Kr. gjorde Kyros, den akamenidiske kongen av Persia opprør mot sin overherre Astyages, konge av Media. Astyages' hær forrådte ham til fienden, og Kyros kunne etablere seg selv som hersker av alle iranske folk, også de føriranske elamittene og guteere.
I 539 f.Kr. invaderte Kyros Babylonia. Nabonidus sendte sin sønn Belsassar for å møte en enorm persisk hær, men selv om Belsassar allerede var i mindretall, ble han forrådt av Gobyras, guvernør av Assyria, som byttet side. De babylonske styrkene ble nedkjempet i slaget ved Opis. Nabonidus flyktet til Borsippa, en by som lå 20 km fra Babylon, og den 12. oktober, etter at Kyros' ingeniører hadde avledet vannstrømmen fra Eufrat, «gikk Kyros' soldater inn i Babylon uten motstand». Belsassar ble henrettet kort tid etter, Nabonidus overga seg og ble deportert. Gutiske vakter ble plassert ved portene av det store tempelet til Ble hvor de religiøse seremoniene fortsatte uforstyrret. Kyros kom ikke før den 3. oktober, men Gobryas hadde fungert som leder i hans fravær og ble belønnet som posisjonen som guvernør av provinsen Babylon.
Kyros hevdet nå å være den rettmessige etterfølgeren til oldtidens babylonske konger og Bel-Marduks hevner som man mente var rasende over Nabonidus' ugudelighet ved at han hadde fjernet bildene av de lokale gudene fra deres nedarvete helligdommer i hans hovedstad Babylon. Nabonidus hadde faktisk framkalt en sterk motvilje mot sitt forsøk på å sentralisere Babylons religion i tempelet til Marduk i Babylon, og mens han således fikk presteskapets vrede, fikk den militære klassen forakt for kongen for hans antikvariske smak. Han synes å ha etterlatt forsvaret av kongedømmet til andre og selv vist personlig interesse for påvisninger og utgravninger av oldtidstempler.
Kyros' invasjon av Babylonia var uten tvil framskyndet av misfornøyde fraksjoner i staten, foruten også tilstedeværelsen av utenlandske forviste folkegrupper som blant annet jødene. En av de første avgjørelser som Kyros gjorde var å tillate disse forviste å reise tilbake til sine egne hjem, hvor de fraktet med seg bildene av sin guder og deres hellige beholdere. Tillatelse for å gjøre så var utformet i en proklamasjon hvor erobreren bestrebet seg på å rettferdiggjøre sitt krav på den babylonske tronen. Det var en oppfatning at ingen hadde noen rett til å herske over vestlige Asia før han hadde blitt innviet til posisjon av Bel og gudens prester. Følgelig tok Kyros den keiserlige tittel som «konge av Babylon». Babylon som Assyria ble en koloni av akamenidenes Persia.
Etter at Bardiya ble myrdet av Dareios I av Persia tok Babylon kortvarig sin uavhengighet tilbake ved Nidinta-Bel, som tok navnet Nebukadnesar III, og han styrte fra oktober 521 f.Kr. til august 520 f.Kr. da perserne gjenerobret byen ved storm. Noen få år senere, i 514 f.Kr., gjorde Babylon på nytt opprør og erklærte uavhengighet under den armenske konge Arakha, som kalte seg for Nebukadnesar IV. Ved denne anledningen ble byens forsvarsmurer delvis ødelagt da perserne gjenerobret byen. E-Saggila, det store tempelet til Ble, fortsatte å bli vedlikeholdt og et sentrum for babylonsk patriotisme. Babylon fortsatte å være en betydningsfull by inntil Aleksander den store ødela akamenidenes rike i 332 f.Kr. Etter Aleksanders død og hans veldige rike gikk i oppløsning, gikk Babylon til det hellenistiske Selevkideriket, og en ny hovedstad kalt for Seleukia ble bygd ved Tigris rundt 65 km nord for Babylon (rundt 16 km sør for Bagdad). Ved grunnleggelsen av Seleukia beordret Selevkos I Nikator befolkningen i Babylon til å bli deportert til den nye byen. Babylon forfalt deretter langsomt, men overlevde fortsatt inn i 100- og 200-tallet f.Kr. En nærliggende by utviklet seg til det som i dag er byen Hilla i den irakiske provinsen Babil.
Babylonia forble under kontroll av Partia og senere av Sasanide-dynastiet fram til 640 f.Kr. da landet ble erobret av muslimene ved kalifatet Rashidun. Det fortsatte å beholde sitt eget folk og sin egen kultur som snakket ulike varianter av arameisk, og som fortsatte å referere til sitt land som Babeli (Babylon) eller Erech (Irak). En del eksempler på deres kulturelle arv er gjenfunnet i religionen mandeanismen og i de religiøse forestillingene til profeten Mani. Fra 100- og 200-tallet f.Kr. begynte assyrerne og babylonerne å tilpasse seg kristendommen, og Babylon ble et bispesete for kirken i Øst fram til 1600-tallet. Nyarameisk talere eksisterer i dag som en liten minoritet kun i nordlige Irak (Assyria), og til tross for å være en minoritet, forblir de kristne og mange har av den grunn blitt drept. Islam har blitt den dominerende religionen og arabisk har blitt hovedspråket i Babylonia siden 800-tallet da regionen ble hovedsete for kalifatet Abbasid.
Elin Sørum
Elin Åhgren Sørum (født 6. mars 2000) er en norsk fotballspiller fra Tromsø, som spiller for Rosenborg Ballklub.
Klubbfotball
I desember 2017 ble det kjent at hun signerte for daværende Trondheims-Ørn i Toppserien.
Før 2020-sesongen ble Trondheims-Ørn en del av Rosenborg, og sesongen ble en opptur for både laget og Sørum. De gikk ubeseiret gjennom sesongen og tok sølv i serien. Sørum fikk prisen for «Årets gjennombrudd» i Toppserien, og scoret også det som ble kåret til «Årets mål». Etter den sesongen signerte hun en ny treårskontrakt med Rosenborg; den nye kontrakten gjorde det mulig for henne å leve av fotballen.
Landslagsfotball
Sørum har (per 2022) spilt landskamper for Norge i de aldersbestemte klassene J15, J16, J17 og J19.
Bundesliga 1986–1987
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng